Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 1995. évi CXIX. törvény 7. §-a elõírja, hogy a tudományos kutatónak a kutatás megkezdése elõtt kutatási adatkezelési
Paragraph Index: 638

szóló 1995. évi CXIX. törvény 7. §-a elõírja, hogy a tudományos kutatónak a kutatás megkezdése elõtt kutatási adatkezelési tervet kell készítenie, e § határozza meg azt, hogy mit kell tartalmaznia a kutatási adatkezelési tervnek. Törvényi felhatalmazás hiányában az érintetteket adatkérés céljából a gyógykezelésük után csak akkor lehet megkeresni, ha ehhez írásban hozzájárultak. A drogbetegek kezelésének, gyógyításának nem lehet feltétele a gyógyulásuk utáni adatkezeléshez, megkereséshez történõ hozzájárulásuk. A kialakult adatvédelmi gyakorlatnak megfelelõen a hozzájárulás akkor tekinthetõ megadottnak, akkor jogszerû, ha az az érintett kívánságának önkéntes, határozott és tájékozott kinyilvánítása, mellyel beleegyezését fejezi ki az õt érintõ adatkezelésbe (adattovábbításba). (254/A/2002) Nemzetközi ügyek 2002 kiemelkedõ nemzetközi eseménye volt, hogy június 5. és 7. között az uniós adatvédelmi biztosok munkatársaiból álló szakértõi munkacsoport vizsgálatot folytatott irodánkban. A vizsgálat célja az adatvédelem magyarországi helyzetének értékelése volt. A vizsgálat megállapítása szerint sem a magyar törvényi szabályozásban, sem az adatvédelmi biztos tevékenységében nem mutathatók ki jelentõs hiányosságok. Az értékelõ csoport mindemellett több javaslatot is megfogalmazott a törvényi szabályozás, az iroda tevékenysége, illetve az eszközellátás fejlesztése tárgykörében, továbbá felvetette az unió által nyújtandó támogatás lehetõségét annak érdekében, hogy a biztos munkatársai az EU tagállamaiban is tapasztalatokat szerezhessenek. (A Jelentés teljes szövege a beszámoló függelékében olvasható). Az értékelés célja az volt, hogy megállapítsák, Magyarország rendelkezik-e az uniós szabályozás meghonosításához szükséges, megfelelõ szintû adminisztratív infrastruktúrával és kapacitással. A misszió azt is célul tûzte ki, hogy segítsen a javítandó területek feltárásában, illetve a megfelelõ adminisztratív kapacitás kiépítését célzó stratégiák kidolgozásában. Az értékelõ látogatást megelõzõen kérdõíven válaszoltunk a biztos hatáskörével, illetve a hivatal mûködésével kapcsolatos kérdésekre, valamint eljuttattuk a 2001-es éves jelentés angol fordítását. A látogatás során a munkacsoport találkozott a biztossal és munkatársaival, országgyûlési képviselõkkel, bizottságok vezetõivel (Emberi Jogi, Kisebbségi és Vallásügyi Bizottság elnökével, Informatikai Bizottság, Alkotmány- és Igazságügyi Bizottság), továbbá kérésükre találkozót szerveztünk egyes nagy állami és magán adatkezelõkkel. A munkacsoport általános észrevétele szerint annak ellenére, hogy Magyarország az Európai Bizottság megállapítása alapján megfelelõ szintû védelmet biztosít a 95/46/EC Irányelv 25. cikk (6) paragrafusában megállapított eljárás alapján az Unión belül továbbított személyes adatok számára, a munkacsoport néhány javaslatot tett a továbbfejlesztésre. A munkacsoport talált néhány olyan területet, ahol – a megfelelõ források megléte esetén – a biztos fontolóra vehetné az iroda mûködésének kiszélesítését. Több helyszíni vizsgálatot lehetne tartani az adatkezelõknél. Érdemes erõsíteni a kapcsolatokat a nagy szervezetek adatvédelmi felelõseivel. Indokoltnak találták a magasabb arányú részvételt a nemzetközi adatvédelmi szakmai közösségben, nemcsak a biztos, hanem az adott szakterületen jártas munkatársak részérõl is. Fontosnak tartják, hogy a biztos irodája tanulhasson az európai és az Európán túli adatvédelem vívmányaiból, illetve – és ez legalább annyira kiemelendõ – maga is hozzájárulhasson ezekhez az eredményekhez. Hangsúlyozták, hogy fejleszteni kell a készséget azon politikai és technológiai változások követésére, melyek hatással lehetnek az iroda munkájára. Tapasztalataik szerint az adatvédelmi nyilvántartásba való bejelentkezés területe különösen nagy figyelmet érdemel. A nyilvántartásban már közel 30 000 adatkezelés szerepel. A biztos becslése szerint az állami hivatalok és szervezetek több mint 90%-a jelentkezett be, ugyanakkor a magánszektor mindössze 50%-ban tett eleget ezen kötelezettségének. A bejelentkezés kérdését a továbbiakban megkülönböztetett figyelemmel kell kezelni. A munkacsoport kiemelte, hogy az adatvédelem népszerûsítése nagy mértékben függ a rendelkezésre álló forrásoktól. 2001-ben a hivatal költségvetése 540,869 euró volt. A magyar biztos rendelkezésére álló anyagi eszközök az EU tagállamokban mûködõ kollégáiéhoz képest igen szerények a 10 millió feletti népesség arányában, tekintve azt is, hogy a biztos feladatköre nemcsak az adatvédelem, hanem az információszabadság felügyeletére is kiterjed. Jóllehet a biztos és munkatársai már eddig is szép eredményeket értek el a rendelkezésükre álló szûkös forrásokból gazdálkodva, úgy látták, hogy költségvetés ésszerû bõvítése sokat segíthetne a legégetõbb feladatok hatékonyabb megoldásában. Különösen aggasztónak találták az iroda rendelkezésére álló infrastruktúra állapotát, fõként az informatikai rendszerek színvonalát. Kételyeket fogalmaztak meg a biztosi intézmény finanszírozási rendszerével kapcsolatban is, ugyanis a három országgyûlési biztos – az állampolgári jogok biztosa és helyettese, a nemzeti és etnikai kisebbségi jogok biztosa, valamint maga az adatvédelem és információszabadság biztosa – egyetlen költségvetésen osztozik. Szerintük ez magában rejti a különbözõ jogok egymás elleni kijátszásának veszélyét, illetve valószínûleg állandósítja a különbözõ biztosi funkciók finanszírozásának történelmi „leosztását”. Ez a megoldás az átláthatóságot is hátráltatja, hiszen az Országgyûlés így aligha tudhatja pontosan, mennyi forrást szavaz meg konkrétan az adatvédelem ügyére. Indokoltnak tartották a biztos költségvetésének konkretizálását és elkülönítését. A fentieken túl egyéb területen is megfigyelhetõ, hogy a nemzetközi kapcsolatok egyre intenzívebbé válnak; ez nagyrészt a csatlakozásra való felkészülésnek tudható be. Az adatvédelmi biztos részvételével zajlott konferenciák teljes listája a Függelékben olvasható, az alábbiakban a nemzetközi együttmûködés fontosabb formáinak ismertetésére kerül sor. Szintén az Unióhoz való csatlakozásra történõ felkészülést szolgálja az, hogy az adatvédelmi biztos 2002-ben megfigyelõként részt vett az irányelv által létrehozott, a tagállamok adatvédelmi biztosaiból álló munkacsoport (Art. 29 Working Party) ülésein. A munkacsoport – mely a Bizottság mellett tanácsadó jelleggel mûködik – elsõdleges célja az irányelv alapján az egyének személyes adatainak a védelme, mely feladatának az aktuális kérdések elemzésével, jogszabálytervezetek véleményezésével, elõkészítésével tesz eleget. A munkacsoport kéthavonta tart ülést Brüsszelben; az üléseken tanácskozási joggal vesznek részt a csatlakozás elõtt álló államok adatvédelmi biztosai (a munkacsoport honlapja: www.europa.eu.int/comm/internal_market/en/dataprot). Szintén a csatlakozással kapcsolatos az a kezdeményezés, melynek alapján a közép- és kelet- európai adatvédelmi biztosok évente kétszer munkamegbeszélést tartanak. Ezeknek a találkozóknak a célja elsõsorban a csatlakozásra való közös felkészülés, a jogharmonizáció kihívásainak elemzése. Különösen jelentõsek ezek a találkozók azért, mert a térség államaiban az adatvédelemnek mind az állami, mind a magánszféra adatkezeléseit tekintve azonos, vagy hasonló kihívásokkal kell szembenéznie. A munkacsoport ezidáig három ülést tartott, a negyedik Budapesten kerül megrendezésre, 2003. tavaszán. A fentieken túl kiemelendõ a telekommunikáció adatvédelmi kihívásaival foglalkozó nemzetközi munkacsoport, mely 2002-ben 31. és 32. ülését tartotta. A munkacsoport különbözik az elõbbiektõl abban, hogy tagjai között más földrészek államainak biztosai, valamint a tudományos élet nemzetközileg elismert képviselõi is helyet foglalnak. A nemzetközi vonatkozású ügyek másik csoportjába a külföldrõl érkezett, elsõsorban konzultációs jellegû beadványok tartoznak, melyek száma évrõl évre folyamatosan növekszik. A megkeresések egy része külföldi biztosoktól – elsõsorban a csatlakozás elõtt álló államokból – érkezik, akik a náluk folyó jogszabályalkotással kapcsolatban érdeklõdnek a magyar szabályozás illetve gyakorlat iránt (például: követelés-behajtás, banki hitelinformációs rendszer, elektronikus úton történõ közvetlen üzletszerzés). Érkeznek megkeresések külföldi kutatóktól is. A külföldrõl érkezõ beadványok harmadik csoportja határokon átnyúló adatkezelésre, adatfeldolgozásra vonatkozik. Ehelyütt meg kell jegyezni, hogy az adatvédelmi biztos is egyre inkább támaszkodik a külföldi tapasztalatokra a hazai jogalkotással kapcsolatos véleményezõ, javaslattevõ tevékenysége során. B) KÖZÉRDEKÛ ADATOK A 2002-es esztendõ az információszabadság terén nem hozott látványos változásokat Magyarországon. Ebben az évben ugyanakkor – az Adatvédelmi Biztos Irodájának intenzív közremûködésével – két olyan törvény szakmai elõkészítése folytatódott, illetõleg fejezõdött be, amelyek elfogadása esetén az információszabadság érvényesülésének garanciáit jelentõsen növelni fogják. 2001-ben kezdõdött és 2002-ben folytatódott a személyes adatok védelmérõl és a

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes